П Р О Т О К О Л   № 17
от заседание на комисия “Бюджет и финанси”,
проведено на 30 май 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
							Боряна Димитрова
Георги Кузманов
Калина Чапкънова
Севдалин Мавров

ОТСЪСТВА	: Гергана Мутафова

От администрацията на ВСС присъстваха: Маргарита Радкова – директор на дирекция „Бюджет и финанси”, Гинка Георгиева – ръководител сектор "ССС" и Петър Станков - началник отдел "УКЦОП".
При обсъжданията по точка 21 присъстваха - Валери Михайлов - директор на дирекция „ИТСС“ и Мартин Величков – и.д. директор на дирекция „Правна“.

Корекции на бюджета на органите на съдебната власт за 2018 г.

1. ОТНОСНО: Искане от административния ръководител на Апелативен съд гр. Велико Търново за осигуряване на средства за възстановяване на извършени разходи на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА корекции по бюджетите на ВСС и Апелативен съд гр. Велико Търново за 2018 г. със …., с цел осигуряване на средства за възстановяване на извършени разходи от командирован магистрат, взел участие в 69-та редовна среща на лицата за контакт на Европейската съдебна мрежа по граждански и търговски дела в гр. Брюксел, Белгия за периода 19-20 април 2018 г., както следва:
1. НАМАЛЯВА § 10-00 „Издръжка“ на Висш съдебен съвет със ….
2. УВЕЛИЧАВА § 10-00 „Издръжка“ на Апелативен съд гр. Велико Търново със ….

2. ОТНОСНО: Искане от административния ръководител на Районен съд гр. Пазарджик за осигуряване на средства за изплащане на облекло на новоназначен съдебен служител.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета на Районен съд гр. Пазарджик за 2018 г. с цел осигуряване на средства за изплащане на облекло на новоназначен съдебен служител, както следва:
1. НАМАЛЯВА § 10-00 „Издръжка“ на Районен съд гр. Пазарджик с ….
2. УВЕЛИЧАВА § 02-00 „Други възнаграждения и плащания на персонала“ на Районен съд гр. Пазарджик с …

3. ОТНОСНО: Искане от административния ръководител на Районен съд гр. Тополовград за осигуряване на средства за изплащане на облекло на новоназначен служител.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция по бюджета за 2018 г. на Районен съд гр. Тополовград по § 02-00 „Други възнаграждения и плащания на персонала“ в размер на …., с цел осигуряване на средства за изплащане на облекло на новоназначен служител на длъжност „чистач“.
Средствата в размер на …. са за сметка на наличностите по сметки от предходни години по бюджета на съдебната власт.

4. ОТНОСНО: Искане от административния ръководител на Районен съд гр. Велико Търново за осигуряване на средства за внедряването на автоматично осчетоводяване на разходите за работни заплати.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Велико Търново за 2018 г. с цел осигуряване на средства за допълнителни настройки и разработване на нова функционалност в програмен продукт, с цел осигуряване на автоматично осчетоводяване на работни заплати, както следва:
1. НАМАЛЯВА § 10-00 „Издръжка“ на Висш съдебен съвет с ….
2. УВЕЛИЧАВА § 10-00 „Издръжка“ на Районен съд гр. Велико Търново с …..
Мотиви:
Внедряването на автоматично осчетоводяване на разходите за работни заплати, ще улесни работата на служителите и ще компенсира силно повишената им натовареност, поради факта, че на съда не е отпусната допълнителна щатна бройка във връзка с регистрацията по ЗДДС.
5. ОТНОСНО: Искане от административния ръководител на Районен съд гр. Перник за корекция по бюджета на съда за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за корекция по бюджета на ВСС и Районен съд гр. Перник за 2018 г. с ….. /цена с ДДС и 5% отстъпка/ с цел осигуряване на средства за закупуване и монтаж на звукозаписна система за три съдебни зали, както следва:
1.1.  НАМАЛЯВА  § 52-00 „Придобиване на ДМА” на Висш съдебен съвет с ….
1.2. УВЕЛИЧАВА  § 10-00 „Издръжка” на Районен съд гр. Перник с ….
2. ДАВА СЪГЛАСИЕ за корекция по бюджета на ВСС и Районен съд гр. Перник за 2018 г. с …. с цел осигуряване на средства за закупуване на обобщаващ информационен дисплей, както следва:
2.1.  НАМАЛЯВА  § 52-00 „Придобиване на ДМА” на Висш съдебен съвет с ….
2.2. УВЕЛИЧАВА  § 52-00 „Придобиване на ДМА”  на Районен съд гр.  Перник с ….
Мотиви: Сумата от …. е съобразена с утвърдените лимити по т. 33, пр. № 10 от заседанието на Пленума на Висшия съдебен съвет, проведено на 16 март 2017г.

Комисия „Бюджет и финанси”
Р Е Ш И :

3. ПРЕПРАЩА по компетентност на Комисия „Управление на собствеността”  писмо от Районен съд гр. Перник с Вх. № ВСС-5713/18.05.2018 г. в частта на искането за изграждане на инсталация за парно отопление на стойност …..  
4. ОТЛАГА вземането на решение в частта на искането за изграждане на система за видеонаблюдение на обща стойност …., до обсъждането на въпроса от Пленума на ВСС на 31.05.2018 г.
5. ОТЛАГА искането на административния ръководител на Районен съд гр. Перник в частта на искането за закупуване на пет броя климатици на обща стойност …. до представяне на допълнителна информация за броя на помещенията, в които има необходимост от използването на такива, както и информация за наличните климатици - коя година са закупени и в какво състояние са.
Мотиви: През последните три години допълнително е увеличен бюджета на Районен съд гр. Перник с общо …. за закупуване на 12 бр. климатици.
6. ОТЛАГА искането на административния ръководител на Районен съд гр. Перник в частта за технологично оборудване на „синя стая“, до събиране на информация от председателите на окръжните съдилища за наличието на „синя стая“ на територията на съдебния район.
7. ПРЕПРАЩА искането на административния ръководител на Районен съд гр. Перник в частта за технологично оборудване на „синя стая“ на комисия „Професионална квалификация и информационни технологии“, за становище относно необходимото оборудване на „сини стаи“ по всички утвърдени стандарти и определяне пределни цени.
8. Да бъде изискана информация от Министерство на правосъдието относно изградените „сини стаи“ в органите на съдебната власт по Българо-швейцарската програма „Укрепване на правния и институционалния капацитет на съдебната система в сферата на младежкото правосъдие“.

6. ОТНОСНО: Искане от административния ръководител на Окръжен съд гр. Хасково за осигуряване на средства за извършване на авариен ремонт за отстраняване на щети от настъпило застрахователно събитие.
Извлечение от протокол № 17/23.05.2018 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2018 г. на Окръжен съд гр. Хасково по § 10-00 „Издръжка“ с …., с цел осигуряване на средства за извършване на авариен ремонт за отстраняване на щети от настъпило застрахователно събитие.
Средствата са за сметка на резерва за неотложни и непредвидени разходи по бюджета на съдебната власт за 2018 г. 

7. ОТНОСНО: Искане от административния ръководител на Районен съд гр. Видин за осигуряване на средства за текущ ремонт на 4 броя работни помещения.
Извлечение от протокол № 17/23.05.2018 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2018 г. на Районен съд гр. Видин по § 10-00 „Издръжка“ с …. с цел осигуряване на средства за текущ ремонт на 4 броя работни помещения.
 Средствата са за сметка на резерва за неотложни и непредвидени разходи по бюджета на съдебната власт за 2018 г. 

8. ОТНОСНО: Искане от административния ръководител на Районен съд гр. Панагюрище за осигуряване на средства за закупуване на 2 броя климатици.

Комисия „Бюджет и финанси”
Р Е Ш И :

Да бъде изискана допълнителна информация от административния ръководител на Районен съд гр. Панагюрище за кубатурата на двете работни помещенията – „Регистратура и архив“ и „Призовкари и чистачи“.
9. ОТНОСНО: Искане от административния ръководител на Районен съд гр. Велинград за осигуряване на средства за закупуване на климатик за сървърно помещение.
Извлечение от протокол № 13/15.05.2018 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Велинград за 2018 г. с цел осигуряване на средства за закупуване на климатик за сървърно помещение, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 52-00 „Придобиване на ДМА“ на Районен съд гр. Велинград с …

10. ОТНОСНО: Искане от административния ръководител на Районен съд гр. Велико Търново за осигуряване на средства за закупуване на 1 брой сървър и 1 брой UPS.
Извлечение от протокол № 13/15.05.2018 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета между ВСС и Районен съд гр. Велико Търново за 2018 г. с …., с цел осигуряване на средства за закупуване на 1 брой сървър /…./ и 1 брой UPS /…./, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 52-00 „Придобиване на ДМА“ на Районен съд гр. Велико Търново с …..

11. ОТНОСНО: Искане от административния ръководител на Районен съд гр. Свиленград за осигуряване на средства за подмяна на климатик на служебен автомобил.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция по бюджета на ВСС и Районен съд гр. Свиленград за 2018 г. с …., с цел осигуряване на средства за подмяна на климатик на служебен автомобил от сервиз за ремонт на автомобили в гр. Свиленград, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 10-00 „Издръжка“ на Районен съд гр. Свиленград с …

12. ОТНОСНО: Искане от административния ръководител на Районен съд гр. Благоевград за осигуряване на средства за изплащане на допълнително трудово възнаграждение.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Благоевград изплащането на допълнително трудово възнаграждение в размер на ….. по § 01-00 „Заплати и възнаграждения за персонала, нает по трудови и служебни правоотношения“ да се извърши в рамките на утвърдения бюджет на съда за 2018 г.

13. ОТНОСНО: Искане от административния ръководител на Районен съд гр. Кула за осигуряване на средства за изработване на удостоверения и закупуване на награди на участниците в Образователната програма „Съдебна власт – информиран избор и граждански доверие. Отворени съдилища и прокуратури“.

Комисия „Бюджет и финанси”
Р Е Ш И :

ОТЛАГА вземането на решение за следващото заседание на комисията.
 
Вътрешно компенсирани промени по бюджета на органи на съдебната власт за 2018 г .

14. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г. по § 01-00 „Заплати“ с …., съгласно Приложение № 1.
2. УВЕЛИЧАВА бюджета на органите на съдебната власт за 2018 г. по § 02-00 „Други възнаграждения и плащания за персонала“ с …. съгласно Приложение № 1.

Разни.

18. ОТНОСНО: Информация от Националния институт на правосъдието относно действащите проекти, в качеството му на бенефициент по ОПДУ и партньор по проекти, финансирани от Европейската комисия.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА ЗА СВЕДЕНИЕ предоставената от Националния институт на правосъдието, информация за действащите проекти и изпълнението на дейностите по тях, в качеството му на бенефициент по Оперативна програма „Добро управление“ и партньор по проекти, финансирани от Европейската комисия.
2. ПРИЕМА ЗА СВЕДЕНИЕ предоставената от Националния институт на правосъдието, информация за верифицираните и/или изплатените разходи по проекти в процес на изпълнение, както и информацията за проведените/възложените процедури за изпълнител по реда на ЗОП, свързани с изпълнението на дейностите по проекти.
3. ПРИЕМА ЗА СВЕДЕНИЕ предоставената от Националния институт на правосъдието информация, че е кандидатствал за участие като бенефициент по два предефинирани проекта, на обща стойност …., финансирани изцяло по Норвежкия финансов механизъм за програмен период 2014 г. – 2021 г.
4. Изплащането на суми за допълнителни възнаграждения на служители на НИП за участието им в изпълнението/управлението на проекти в размер на …. (верифицираните по два проекта разходи за възнаграждения на служители от НИП) следва да се извършва съгласно разпоредбите на Постановление № 189 от 28.07.2016 г. на МС, за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 г. – 2020 г.
Правилата за определяне и изплащане на средства за допълнителни трудови възнаграждения, утвърдени с решение по протокол № 34/27.10.2011 г. на ВСС, регламентират изплащането на допълнителни възнаграждения с финансови средства за сметка на бюджета, не и за сметка на проекти по Европейски и други международни програми, в конкретния случай за сметка на верифицирани разходи в размер на …. по Оперативна програма „Добро управление“.

19. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА” заложени в Инвестиционната програма на ВСС за 2018 г., към 30.04.2018 г., предоставена от КУС.

Комисия „Бюджет и финанси”
Р Е Ш И :

Приема за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА” от Инвестиционната програма на ВСС към 30.04.2018 г.

20. ОТНОСНО: Решение на комисия „Управление на собствеността“ от 23.05.2018 г. във връзка с писмо от Сметната палата на Република България относно тълкуване на разпоредбата на § 83, ал. 2 от ПЗР на ЗСВ.

Комисия „Бюджет и финанси”
Р Е Ш И :

ВРЪЩА преписката на комисия „Управление на собствеността“, с оглед установено несъответствие в мотивационната част на същото, като същото не кореспондира с предложението в диспизитива относно посочените решения на комисия „Бюджет и финанси“ и на Комисията по правни и институционални въпроси.

21. ОТНОСНО: Становища от и.д. директор на дирекция „Правна“ и директор на дирекция „ИТСС“ във връзка с писма от изпълнителния директор на „Информационно обслужване“ АД.

Комисия „Бюджет и финанси”
Р Е Ш И :

1. НЕ ПРИЕМА предложението на „Информационно обслужване“ АД за закупуване на програмния продукт като икономически и финансово неизгодно за Висшия съдебен съвет. 
2. ВЪЗЛАГА на дирекция „Правна“ да разгледа условията по съществуващия договор от 1999 г. и възможности за промяна или за сключване на нов договор по реда на ЗОП.
3. Членовете на комисията – г-н Боян Магдалинчев, г-жа Боряна Димитрова, г-жа Калина Чапкънова и г-н Севдалин Мавров да проведат преговори с „Информационно обслужване“ АД за цената за издаване на удостоверение за актуално състояние по § 25 от ПЗР на Закона за изменение и допълнение на Закона за юридическите лица с нестопанска цел.
4. ВЪЗЛАГА на дирекция „ИТСС“ да подготви информация от Агенция по вписванията за броя на пререгистрираните ЮЛНЦ - съответно издадените удостоверения за актуално състояние от СГС.

22. ОТНОСНО: Писма от „Информационно обслужване“ АД във връзка с изпълнение на договор от 22.06.1999 г., изпратени от КПКИТ.

Комисия „Бюджет и финанси”
Р Е Ш И :

Приема за сведение писмата от „Информационно обслужване“ АД във връзка с изпълнение на договор от 22.06.1999 г., изпратени от КПКИТ.

23. ОТНОСНО: Решение на комисия „Професионална квалификация и информационни технологии“ от 15.05.2018 г. за провеждане на съвместно заседание във връзка с осигуряване на финансови средства за провеждане на обществена поръчка с предмет: „Доставка на компютърни конфигурации за нуждите на Висш съдебен съвет“.

Комисия „Бюджет и финанси”
Р Е Ш И :

Поради липса на достатъчен финансов ресурс през настоящата година не може да бъде организирана централизирана обществена поръчка за закупуване на компютърна техника.

24. ОТНОСНО: Актуализиран проект на „Споразумение за сътрудничество за принудително събиране на вземанията на органите на съдебната власт“ между Висшия съдебен съвет и Камара на частните съдебни изпълнители, за становище.

Комисия „Бюджет и финанси”
Р Е Ш И :

1. ОТЛАГА вземането на решение за следващото заседание на комисията
2. Да се покани г-н … – председател на Съвета на Камарата на частните съдебни изпълнители.

ДОПЪЛНИТЕЛНИ ТОЧКИ:

25. ОТНОСНО: Организиране и провеждане на процедура за възлагане на обществена поръчка с предмет: „Реконструкция и основен ремонт на аварирала пристройка и основна сграда на Съдебната палата, гр. Карлово, ул. „Димитър Събев“ № 4. 

Комисия „Бюджет и финанси”
Р Е Ш И :

Приема за сведение решение на комисия „Управление на собствеността“ по протокол № 18/30.05.2018 г., т. 3.

26. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 31.05.2018 г. да бъдат включени следните проекти на решения:

1. Корекции на бюджета на органите на съдебната власт за 2018 г.

„Дава съгласие“

1.1. Искане от административния ръководител на Апелативен съд гр. Велико Търново за осигуряване на средства за възстановяване на извършени разходи на командирован магистрат.

1.2. Искане от административния ръководител на Районен съд гр. Тополовград за осигуряване на средства за изплащане на облекло на новоназначен служител.

1.3. Искане от административния ръководител на Районен съд гр. Велико Търново за осигуряване на средства за внедряването на автоматично осчетоводяване на разходите за работни заплати.

1.4. Искане от административния ръководител на Районен съд гр. Перник за корекция по бюджета на съда за 2018 г.

1.5. Искане от административния ръководител на Окръжен съд гр. Хасково за осигуряване на средства за извършване на авариен ремонт за отстраняване на щети от настъпило застрахователно събитие.

1.6. Искане от административния ръководител на Районен съд гр. Видин за осигуряване на средства за текущ ремонт на 4 броя работни помещения.

1.7. Искане от административния ръководител на Районен съд гр. Велинград за осигуряване на средства за закупуване на климатик за сървърно помещение.

1.8. Искане от административния ръководител на Районен съд гр. Велико Търново за осигуряване на средства за закупуване на 1 брой сървър и 1 брой UPS.

1.9. Искане от административния ръководител на Районен съд гр. Свиленград за осигуряване на средства за подмяна на климатик на служебен автомобил.

2. Вътрешно компенсирани промени по бюджета на органи на съдебната власт за 2018 г .

2.1. Искания за вътрешно компенсирани промени по бюджета на органите на съдебната власт за 2018 г.

2.2. Искане от административния ръководител на Районен съд гр. Пазарджик за осигуряване на средства за изплащане на облекло на новоназначен съдебен служител.

4. Разни.

4.1. Информация от Националния институт на правосъдието относно действащите проекти, в качеството му на бенефициент по ОПДУ и партньор по проекти, финансирани от Европейската комисия.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ